บาทเปิด 32.64 บาทต่อดอลลาร์ อ่อนค่าสุดรอบ 15 เดือน
เงินบาทเปิดตลาด 32.64 บาทต่อดอลลาร์ อ่อนค่าสุดในรอบ 15 เดือน จับตาโควิด-กระแสเงินไหลออก ให้กรอบวันนี้ 32.45-32.70 บาทต่อดอลลาร์
19 มี.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.64 บาท/ดอลลาร์ จากเย็นวานนี้ที่ปิดตลาดที่ระดับ 32.45/49 บาท/ดอลลาร์
"เงินบาทเปิดมาอ่อนค่าสุดในรอบ 15 เดือนนับจาก ธ.ค.2561..ช่วงเช้าอาจจะมี Flow นำเข้าทองคำ"นักบริหารเงินกล่าว
สำหรับทิศทางวันนี้ ประเมินกรอบการเคลื่อนไหวระหว่าง 32.45-32.70 บาท/ดอลลาร์ หลักๆ ยังจับตาสถานกาณณ์โควิด-19 ทั้งในประเทศและต่างประเทศ กระแสเงินทุนเคลื่อนย้ายในตลาดหุ้นและตลาดพันธบัตร